Genterapi

=**Genterapi **=

toc

Mange lider av, til nå, uhelbredelige sykdommer som ingen lege kan helbrede. Hvert år dør ca. 7,4 millioner av kreft, men nå utvikler forskerne en metode som i fremtiden kan helbrede kreft og andre sykdommer, nemlig genterapi. Det er fåtallet som vet hva genterapi er, og ikke minst hvordan det utføres. I denne wikien skal vi prøve å gi dere en forklaring på akkurat dette; hva genterapi er, hvordan det skjer, hva vi kan bruke det til og risikoen ved genterapi.

Hva er Genterapi?
Det sies at Genterapi er lett i teorien, men svært vanskelig i praksis. I teorien overføres gener til celler for å lage proteiner som erstatter ødelagte proteiner, eller lage proteiner som aldri har vært der. Vi tilfører altså et gen som danner proteiner som kan kurere sykdommer. I praksis er det to måter å utføre genterapi; ex vivo-terapi og in vivo-terapi.

Stamceller fra det syke individet kan tas ut og dyrkes i laboratoriet. Arvematerialet i disse cellene blir så korrigert ved at man fører inn et «friskt» gen. Deretter blir cellene ført tilbake til individet. Denne typen genterapi kalles ex vivo-terapi.
 * Ex vivo-terapi:**

I de fleste arvelige sykdommer er ikke ex vivo-terapien hensiktsmessig. Man forsøker da å transportere «friske» gener inn i kroppens celler (in vivo-terapi). Til dette kan man benytte seg av kunstig fremstilte viruspartikler. Viruset trenger inn i cellene i kroppen, og bringer med seg det «friske» genet. Dette skjer i noen tilfeller på en måte som setter genet inn i et kromosom slik at det videreføres i cellen og dens senere avkom (ved celledeling). Man kan i laboratoriet skreddersy virus som bare infiserer det organ hvor sykdomsgenet manifesterer seg, mens andre celler ikke infiseres. I tillegg til virusmetoden utvikles det også andre metoder, der man f.eks. kan feste DNA til små partikler som tas opp av cellene. Det første vellykkede eksempelet på genterapi ex vivo var en svært alvorlig immundefekt som medfører at det syke barnet kan dø av helt banale infeksjoner. Cystisk fibrose er en av sykdommene som har vært forsøkt behandlet med in vivo-genterapi.
 * In vivo-terapi:**

**Hva kan genterapi brukes til?**
I menneskenes eksistens har mystiske sykdommer alltid vært et problem. Den medisinske utviklingen har tatt enorme sprang de siste årene, men fortsatt finnes det sykdommer som foreløpig er uhelbredelige. Forskere over hele verden håper at genterapi med tiden skal kunne behandle sykdommer som Parkinsons, cystisk fibrose, immunsviktlidelser og enkelte krefttyper. Eksempler hvor genterapi har vært relativt vellykket er visse arvelige immunsykdommer og blodsykdommer. Genterapi kan også få blinde til å se. Metoden går i korthet ut på å sprøyte friske gener inn i et øye med genfeil og få de friske genene til å erstatte de syke. Genterapi kan deles inn i somatisk- og kimbanebasert genterapi. Somatisk genterapi medfører en genetisk forandring som ikke videreføres til neste generasjon. Det er bare cellene som uttrykker den genetiske sykdommen som er målet for genterapien. Kimbanebasert genterapi forutsetter en genetisk modifisering av kjønnscellene eller befruktede egg, og vil følgelig føre til en genetisk endring av avkommet. Kimbanebasert genterapi er ulovlig i Norge.

**Genterapi som doping[[image:bola_okse.jpg width="259" height="175" align="right"]]**
Selv om genterapi har mange positive virkninger, har det også en litt mørkere side. Gendoping er en måte å øke prestasjonsevnen på ved å overstyre sitt genetiske potensial ved tilførsel av gener og genetiske elementer som har en ønsket og forhåpentligvis forbigående effekt. Det er derfor vanskelig og bli avslørt ved bruk av gendoping. Dette kan utvikle seg til det absolutte mareritt for alle som kjemper for en ren idrettsverden. Selv om gendoping er svært risikofylt med dagens teknologi, er det mange som ikke greier å motstå fristelsen. De gjør omtrent hva som helst for å stå øverst på seierspallen. Deres sterke ønske om å bli best, overskygger den faren som gendoping medfører. Gendoping kan gi blodkreft og i verste fall ende med dødsfall.

Kilder
Nexus, Naturfag 5 http://www.snl.no/genterapi#menuitem1 [] http://www.forskning.no/artikler/2002/oktober/1033036454.55 []